රජය අනුග්‍රහය ලබාදෙන මහජන සුබසාධන වැඩසටහන් බොහොමයකින් ජනතාව නිසි ප්‍රයෝජන ලබානොගන්නා බව ඛනිජ තෙල් කර්මාන්ත ඇමැති අනුර ප්‍රියදර්ශන යාපා මහතා පැවැසීය.මේ නිසා බොහෝ අවස්ථාවට අදාළ ව්‍යාපෘතියේ අරමුණ නිසි ලෙස ඉටු නොවන බව හෙතෙම කීවේය.අවශ්‍යතාවයක් නොමැති වුවද නොමිලේ ලබාදෙන හෙයින් ඇතැම් පිරිස් ප්‍රතිලාභ බලාපොරොත්තු වන බවත් මේ නිසා රජයේ සහනාධාර ව්‍යාපෘති ක්‍රියාත්මක කිරීමේ දී නිසි ප්‍රතිලාභීන් තෝරාගැනීමට කටයුතු කළ යුතු බවත් ඇමැතිවරයා කියා සිටියේය.දැයට කිරුළ සංවර්ධන වැඩපිළිවළට සමගාමීව සමෘද්ධි වැඩසටහන මඟින් "ඉසුරුමත් නිවසක්" තේමාව යටතේ නිවාස සඳහා සෙවිලි උළු බෙදාදීමේ අවස්ථාවට එක්වෙමින් අනුර ප්‍රියදර්ශන යාපා මහතා පැවැසීය.කටුගම්පොළ මැතිවරණ කොට්ඨාසයේ මාකඳුර, මැදිරිවිල, ඉඳිමින්න, පන්නලකුඹුර, විලයාගොඩ, තඹකන්ද යන ග්‍රාමනිලධාරී කොට්ඨාසවල ප්‍රතිලාභීන් 94 දෙනෙකු හට රුපියල් 2,649,000.00 පමණ මුදලක් වැය කරන උළු බෙදා දීම සිදුකෙරිණි.අනෙක් ග්‍රාම නිලධාරී වසම් සඳහා ද සමෘද්ධි වැඩසටහන මඟින් සෙවිලි උළු ලබාදීමට අවශ්‍ය කටයුතු මේ වන විට සකස්කර ඇති බවත් එය ඉදියේදී ක්‍රියාත්මක කිරීමට උපදෙස් ලබාදී ඇති බවත් ඇමැතිවරයා පැවසීය.එහිදි ඇමැතිවරයා මෙසේද ප්‍රකාශ කෙළේය.ගෙදරට උළු තියන්න කියළා අරගෙන සමහර වෙලාවට තියලා තියෙන්නේ ගෙදර තියෙන දර මැස්සට.